hic  nemo  nisi  a  Burmanno  monitus  intellegit  hunc  esse
uerborum  ordinem:  ^una  cum  loue  omnes  superi  gaudent
et  Parcae  quae  cernunt  uentura  mundo  tempora  et  uias
sibi  crescere'.  talem  sententiam  si  poeta  uoluit  exprimere,
non  potuit  id  facere  et  obscurius  et  ineptius.  nam
unusquisque  Romanus  uerba  sic  ut  nunc  leguntur  posita
non  potuit  intellegere  nisi  ita  quasi  primum  omnes  dei,
deinde  tempora,  tertio  denique  loco  Parcae  gaudia
cepissent.  ergo  non  integrum  hunc  locum  aetatem  tulisse
apertum  est.  sed  ex  uariis  quas  proposuerunt  coniecturis
nulla  ita  comparata  est  ut  ea  poetae  manus  restituta
uideatur.  equidem,  quotienscumque  hunc  locum  legi,  in
eandem  quam  Thilo  incidi  suspicionem,  nimirum  in  ipsa
uocula  'mundo'  latere  corruptelae  sedem.  uidetur  autem
mihi  Valerius,  postquam  omnes  deos  gauisos  esse  signi-
ficauit,  ea  quibus  maxima  fuit  laetandi  causa  numina
nominatim  adtulisse.  quodnam  igitur  praeter  Parcas
numen  debuit  uentura  tempora  summopere  laetari?
Bellona,  puto.  et  ad  hanc  paulo  post  luppiter  dicit  [u.
546]  *uia  facta  per  undas  perque  hiemes,  Bellona,  tibi.*
itaque  scripsisse  aio  poetam  ^uenturaque  Enyo  tempora'.
iam  recte  illud  ^uentura  tempora'  ccTtb  mvvov  positum  est
iamque  uoculae  ^que'  traiectio  (pro  ^Enyoque  uentura
tempora')  conformis  est  ceteris  exemplis  Valerianis;  cf.
I  100,  103.  II  224,  268  alia.
515  ueris  Schraderus:  regum  V.  an  ^uerni'?

518  auersis  Barthius:  aducrsis  V.
524   en  teneros   scripsi:    et  generos   V.    quod  inepte


XXII  PRAEFATIO

defendunt  locis  qualia  sunt  Vergilii  Aen.  VII  98;  270
et  XII  658.
